**Reino Einar Ensio Bäckman** (30. toukokuuta 1937 Helsinki – 5. joulukuuta 1990 Vantaa) oli suomalainen muusikko, musiikkituottaja ja ääniohjaaja, joka ohjasi Disney-elokuvien suomenkieliset toteutukset vuosina 1966–1974.

Bäckman esiintyi muusikkona taiteilijanimellä Little Ray. Hänet nähtiin ravintolayhtyeen basistina elokuvissa *Sissit* (1963) ja *Hopeaa rajan takaa* (1963). Hän oli jonkin aikaa Erkki Ertaman yhtyeessä. Muusikkona hän oli monipuolinen, sillä basson ohella hän soitti muitakin instrumentteja sekä lauloi, sävelsi ja sanoitti. Bäckman työskenteli 1960-luvulla levy-yhtiö Westerlundin tuotantopäällikkönä. Myöhemmin hän oli EMI:n Suomen-osaston toimitusjohtaja. Bäckman sepitti suomenkieliset sanat moniin tunnettuihin käännöskappaleisiin, kuten "Oi niitä aikoja" ja Charles Aznavourin "Eilen kun mä tiennyt en". Bäckman perusti vuonna 1973 oman levy-yhtiön Reeb Oy:n, jonka toimitusjohtajana hän toimi. Yhtiö julkaisi sekä kevyttä että klassista musiikkia. Yhtiön nimeksi vaihtui vuonna 1976 Polarvox.

Disneylle Bäckman ohjasi ja suomensi sekä piirroselokuvien suomenkielisiä dubbauksia että LP-levyillä julkaistuja äänisatuja.

Dubbiohjaukset
--------------

* *Nalle Puh ja hunajapuu* (vuoden 1966 dubbaus)
* *Tuhkimo* (vuoden 1967 dubbaus)
* *Viidakkokirja* (vuoden 1968 dubbaus)
* *Bambi* (vuoden 1969 dubbaus)
* *Peter Pan* (vuoden 1969 dubbaus)
* *Aristokatit* (vuoden 1972 dubbaus)
* *Robin Hood*, 1974
* *Tuulihattu*, 1974

Bäckmanin ohjaamista Disney-dubbauksista on nykyään käytössä ainoastaan vuoden 1974 *Robin Hood*. Muut elokuvat *Bambia* lukuun ottamatta jälkiäänitettiin Disneyn pyynnöstä uudestaan 1990-luvulla videojulkaisuja varten. *Bambi* jälkiäänitettiin uudestaan vasta DVD-julkaisulle vuonna 2005.

Bäckman näytteli itse useita äänirooleja ohjaamissaan suomenkielisissä dubbauksissa, esimerkiksi *Robin Hoodissa* munkki Tuckia ja Pikku Johnia, *Viidakkokirjassa* Baloo-karhua ja *Aristokateissa* hovimestari Edgaria. Hän oli myös Nalle Puhin ensimmäinen suomenkielinen ääni.

Lähteet
-------

1. ↑  Reino Bäckmanin kuolinilmoitus.  *Helsingin Sanomat*, 8.1.1991, s. 6. Artikkelin verkkoversio.  (HS Aikakone, vain tilaajille) Viitattu 26.3.2023.
2. ↑  Reino Bäckman *Discogs*. Viitattu 24.3.2023. (englanniksi)
3. 1 2  Reino Bäckman Elonetissä.
4. ↑  Petri Grönstrand ja Jari J. Marjanen: Monenlaista Ertamasta *Musiikintekijät*.  21.10.2013. Viitattu 24.3.2023.
5. 1 2 3  Kenneth Sundberg: Disney suomeksi, osio Bäckmanin Aikakausi (Internet Archive) Viitattu 18.5.2017.
6. ↑  Pepe Willbergin bändihistoriaa (Arkistoitu – Internet Archive) Pepewillberg.net 2016. Viitattu 18.5.2017.
7. ↑  Fenno — Suomen Äänitearkisto ry:n levytietokanta 1901–1999 | Musiikkiarkisto *fenno.musiikkiarkisto.fi*. Viitattu 24.3.2023.
8. ↑  Seppo Heikinheimo: Reeb satsaa kotimaiseen sekä tuontiin NL:sta.  *Helsingin Sanomat*, 17.11.1975, s. 18. Artikkelin verkkoversio.  (HS Aikakone, vain tilaajille) Viitattu 26.3.2023.
9. ↑  Reeb Oy *Discogs*. Viitattu 24.3.2023. (englanniksi)
10. ↑  Uudet dubbaukset ohjanneen Pekka Lehtosaaren haastattelu  4.11.2013. Afureko-blogi. Viitattu 13.2.2017. Suomi

Aiheesta muualla
----------------

* Reino Bäckman ja Siiri Angerkoski Henry the VIII -musiikkisketsissä (1965) Yle Elävä arkisto.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)
	+ 2

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |